 Boko Haram Geidam Attack: Gómìnà Mai Mala Buni ní inú ìpayínkeke ni èèyàn ìpínlẹ Yobe wà Mai Mala ni gbogbo ènìyàn ló mọ gbogbo ǹkan tó n ṣelẹ ní apá ìlà-òòrùn àríwá, sùgbọn ó ní èyí tó ń wáyé lọwọlọwọ báyìí nílò àbójútó. Nínú ìfọrọwérọ pẹlú BBC, gómìnà náà sàlàyé pé, nǹkan ṣì sẹpẹrẹ lásìkò díẹ sẹyìn, sùgbọn lẹnù ọjọ mẹta yìí, nǹkan ti yíwọ nítori pé kò sí ẹni tó mọ nǹkan ti àwọn èniyàn tó wà nídi ìkọlù yìí ń fẹ. Àwọn iròyin tì ẹ leè ní ìfẹ síí: Ọrọ gómìnà yìí wáyé nítorí ọpọ ló n ké gbàjarè pé, wọn kò gbọ òhunkóhun láti ẹnu gómìnà láti ìgbà tí ọrọ ìpàniyàn àwọn Boko Haram ti bẹ sílẹ, tí ọpọ sì ti sá kúrò ní ibùgbé wọn. Awọn eeyan miran ló ni àwọn ti sá kúrò ni ibùgbé àwọn nítorí wọn kò fẹ kí ọwọja igbésùmọmí náà kan awọn, nígbà ti Boko Haram àti àwọn ọmọ ogun bá nkojú ara wọn. Ẹwẹ, Gómìnà Buni sọ fún BBC pé, kìí ṣe pé òun jòkó káwọ gbera, sùgbọn òun ń bá àwọn ọmọọgun sọrọ ní Abuja láti ìgbà dé ìgbà, lójúnà à ti rí ojúùtú sí ìsòrò tó wà nílẹ. Gómìnà ní sáájú àsìkò yìí, àwọn agbésùmọmí yìí máa n wá láti jí oúnjẹ àti nǹkan ìní àwọn ènìyàn sùgbọn lásìkò yìí, wọn jòkó pa sínú ìlú ni, fún ọpọ ọjọ. Inú hilàhílò ni ọpọ ará ìlú wà, tí ọpọ sí fi ìlú sílẹ láti farapamọ láwọn ìlú tó wà ni tòsí wọn. Mó sì n bá ọga agba awọn ológun lAbuja sọrọ láti wá ọnà abáyọ sí ọrọ yìí àti lati mú kí nǹkan bọ sípò ní ìpińlẹ wa, Mai Mala Buni sọ èyí. Olugbon of Igbon: Rubber Stamp làwọn aṣòfin àpapọ, wọn kò ṣojú aráàlú Sùgbọn gómìnà fi ẹdùn ọkàn rẹ hàn pé ní ìpínlẹ naa, àwọn yóò ṣapa láti mú nǹkan padà bọ sípò, kí Abuja to gbe ìgbésẹ. Kí ló ǹ ṣẹlẹ gan Láti bi ọjọ díẹ sẹyìn ni ìkọ alákatakítí Boko Haram ti tún tẹra mọ ìkọlu Geidam àti àwọn ìpińlẹ mííràn, ni àgbégbé ilà-òòrùn àríwá Nàìjíríà. Láàrín àwọn ti wọn pa nínú ìṣẹlẹ ọjọ Eti ni obìnrin kan ti rọkẹẹtì tí wọn jù mọ ilé ìyá ọkọ rẹ ti báa, lásìkò tó ṣàbẹwò sí Geidam. Ìròyìn sọ pé, àwọn agbésùnmọmí tún já ilé àti sọọbù, tí wọn sí kó ọpọ ounjẹ lọ. Ìjà tún bẹ sílẹ láàrín àwọn agbésùnmọmí àti àwọn ọmọogun Nàìjíríà, ní ìlú Mainok ni ìpínlẹ Borno, tí ìròyìn sì fi ìdí rẹ múlẹ pé ọrọ náà kan àwọn ọmọogun. aaa A gbọ pé àwọn ọmọogun dá ààrin àwọn ikọ agbésùmọmí rú nígbà tí wọn bẹrẹ sí ní yìbọn ni Mainok. Ìròyìn mííràn tún sọ pé, wọn jí irínṣẹ àwọn ọmọogun lọ, tí wọn sì pá àwọn mííràn. Ẹwẹ, gbogbo ìgbìyànjú láti bá agbẹnusọ ologun Brigadier General Muhammad Yerima sọrọ ló já sí pàbó. Ètò ààbò ń búru sí lójoojúmọ ni lórílẹ-èdè Nàìjíríà, èyí sì tí mú kí àwọn òǹwòye sọ pé ẹrù ń ba àwọn fún ọjọ iwájú Nàìjíríà. Eyi ri bẹẹ ni pàápàá jùlọ nítorí ìròyìn tó sọ pé ǹkan ìjà ogun kò tó mọ fún àwọn ọmọogun Nàìjíríà lati fi sisẹ. Boko Haram sígun bo ìpínlẹ Yobe, ikọ ọmọogun òfurufú dojú ìbọn kọ wọn Saaju la ti mu iroyin wa fun yin pe ikọ ọmọogun Naijiria ni awọn ti bori ikọ agbesunmọmi Boko Haram to ṣigun bo agbegbe Geidem nipinlẹ Yobe. Ikọ ọmọogun ni awọn ọmọogun ofurufu to gbe ọkọ ofurufu lo bori wọn ninu atẹjade ti wọn fi lede. Iroyin ni ikọ ọmọogun Boko Haram wọ ọkọ ologun wo agbegbe naa ni iha ila oorun ariwa orilẹede Naijiria. Boko Haram ṣekọlu naa si awọn eniyan ti wọn n jẹun lati ṣinu awẹ Ramadan ti wọn n gba lọwọ. Awọn ti iroyin naa ṣe oju wọn ni o le ni ogun awọn ikọ Boko Haram ti wọn ṣekọlu si agbegbe Geidam ọhun, ko to di wi pe ọkọ ija ti ofurufu de lati koju wọn. Agbegbe Geidem ni ipinlẹ Yobe ọhun ni Adele Ọga Ọlọpaa lorilẹede Naijiria, Usman Alkali Baba ti wa. Ikọ ọmọogun ni awọn koju lara awọn ikọ Boko Haram nibi ti wọn ti n salọ lẹyin ti wọn jawọ atako naa. Amọ ko tii si ẹni to le e sọ iye eniyan ti ẹmi wọn ti ba iṣẹlẹ naa lọ. Agbẹnusọ ileeṣẹ ọlọpaa nipinlẹ Yobe, ASP Dungus Abdulkarim ni ikọ Boko Haram naa ti wa saaju lati wa pin iwe fun awọn eniyan lati ma a reti awọn, nitori awọn nbọ lati wa sọ ipinlẹ Yobe da ipinlẹ awọn musulumi Islamic State. Ikorodu cult crisis:A máa gbé Orò síta lọjọkọjọ tí ìjà ẹgbẹ òkùnkùn bá tún ṣẹlẹ- Àwọ : Gómìnà ìpínlẹ Yobe Mai Mala Buni, ti fi ìdí rẹ múlẹ pé, ìpińlẹ oun tí wà ní ipò tó níra lọwọ ikọ ọmọ ogun Boko Haram, láti ọjọ Eti tó kọjá. 